phoneee/thai-legal-corpus huggingface dataset:
พระราชกฤษฎีกากำหนดเขตที่ดินในท้องที่ตำบลเหมาะอำเภอกะปงจังหวัดพังงาให้เป็นเขตปฏิรูปที่ดินพ.ศ.๒๕๓๗ ภูมิพลอดุลยเดชป.ร.ให้ไว้ณ วันที่ ๙ ธันวาคม พ.ศ. ๒๕๓๗เป็นปีที่๔๙ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินในท้องที่ตำบลเหมาะ อำเภอกะปง จังหวัดพังงา ให้เป็นเขตปฏิรูปที่ดิน อาศัยอำนาจตามความในมาตรา ๑๗๕ของรัฐธรรมนูญแห่งราชอาณาจักรไทย และมาตรา ๒๕ วรรคหนึ่งแห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่ตำบลเหมาะอำเภอกะปง จังหวัดพังงา ให้เป็นเขตปฏิรูปที่ดิน พ.ศ. ๒๕๓๗มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้ที่ดินในท้องที่ตำบลเหมาะ อำเภอกะปงจังหวัดพังงา ภายในแนวเขตตามแผนที่ท้ายพระราชกฤษฎีกานี้ เป็นเขตปฏิรูปที่ดินมาตรา ๔ ให้รัฐมนตรีว่าการกระทรวงการคลังรัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการชวน หลีกภัยนายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกากำหนดเขตที่ดินในท้องที่ตำบลเหมาะ อำเภอกะปง จังหวัดพังงา ให้เป็นเขตปฏิรูปที่ดิน พ.ศ. ๒๕๓๗(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือ เนื่องจากในท้องที่ตำบลเหมาะอำเภอกะปง จังหวัดพังงา มีเกษตรกรผู้ไม่มีที่ดินประกอบเกษตรกรรมเป็นของตนเองหรือมีที่ดินเล็กน้อยไม่เพียงพอแก่การครองชีพหรือต้องเช่าที่ดินของผู้อื่นประกอบเกษตรกรรมอยู่เป็นจำนวนมากสมควรกำหนดเขตที่ดินที่ในท้องที่ดังกล่าวให้เป็นเขตปฏิรูปที่ดิน จึงจำเป็นต้องตราพระราชกฤษฎีกานี้ศิรวัชร์/จัดทำ๒๒มิถุนายน ๒๕๖๐[๑]ราชกิจจานุเบกษา เล่ม ๑๑๑/ตอนที่ ๖๐ ก/หน้า ๔๐/๒๓ ธันวาคม ๒๕๓๗
ประกาศกระทรวงสาธารณสุขประกาศกระทรวงสาธารณสุขเรื่องกำหนดชนิดและจำนวนยาเสพติดให้โทษในประเภท ๒ ที่จะต้องใช้ในทางการแพทย์และทางวิทยาศาสตร์ทั่วราชอาณาจักรประจำปี พ.ศ. ๒๕๕๘[๑] อาศัยอำนาจตามความในมาตรา ๖ มาตรา ๘ (๔) และมาตรา ๕๙แห่งพระราชบัญญัติยาเสพติดให้โทษ พ.ศ. ๒๕๒๒ รัฐมนตรีว่าการกระทรวงสาธารณสุขโดยความเห็นชอบของคณะกรรมการควบคุมยาเสพติดให้โทษออกประกาศกำหนดชนิดและจำนวนยาเสพติดให้โทษในประเภท๒ ที่จะต้องใช้ในทางการแพทย์และทางวิทยาศาสตร์ทั่วราชอาณาจักร ประจำปี พ.ศ. ๒๕๕๘ดังต่อไปนี้๑. โคคาอีน (Cocaine) ๒.๐๐กิโลกรัม๒. โคเดอีน (Codeine) ๗๐๐.๐๐กิโลกรัม๓. ไดเฟนอกไซเลต (Diphenoxylate) ๒๕.๐๐กิโลกรัม๔. เฟนทานิล (Fentanyl) ๒.๐๐กิโลกรัม๕. ฝิ่นยา (Medicinal Opium) ๑,๕๐๐.๐๐ กิโลกรัม๖. เมทาโดน (Methadone) ๑๐๐.๐๐กิโลกรัม๗. มอร์ฟีน (Morphine) ๒๕๐.๐๐กิโลกรัม๘. เพทิดีน (Pethidine) ๒๐๐.๐๐กิโลกรัม๙. เรมิเฟนทานิล (Remifentanil) ๐.๐๗กิโลกรัม๑๐. ออกซิโคโดน (Oxycodone) ๘.๐๐กิโลกรัม๑๑. ทาเพนทาดอล (Tapentadol) ๑๑๐.๐๐ กิโลกรัมประกาศณ วันที่ ๑๘ ธันวาคม พ.ศ. ๒๕๕๗ศาสตราจารย์รัชตะรัชตะนาวินรัฐมนตรีว่าการกระทรวงสาธารณสุขปริยานุช/ผู้จัดทำ๘ มกราคม ๒๕๕๘วิศนี/ผู้ตรวจ๑๙ มกราคม ๒๕๕๘[๑] ราชกิจจานุเบกษาเล่ม ๑๓๑/ตอนพิเศษ ๒๗๐ ง/หน้า ๕/๒๙ ธันวาคม ๒๕๕๗
ประกาศกระทรวงการพัฒนาสังคมและความมั่นคงของมนุษย์ประกาศกระทรวงการพัฒนาสังคมและความมั่นคงของมนุษย์เรื่องวิธีการจ่ายเงินค่าจัดการศพ หรือค่าจัดการศพและสงเคราะห์ครอบครัวการใช้จ่ายและการเก็บรักษาเงินของสมาคมฌาปนกิจสงเคราะห์ (ฉบับที่ ๒) โดยที่เป็นการสมควรแก้ไขเพิ่มเติมประกาศกระทรวงการพัฒนาสังคมและความมั่นคงของมนุษย์เรื่อง วิธีการจ่ายเงินค่าจัดการศพ หรือค่าจัดการศพและสงเคราะห์ครอบครัวการใช้จ่าย และการเก็บรักษาเงินของสมาคมฌาปนกิจสงเคราะห์อาศัยอำนาจตามความในมาตรา ๗ และมาตรา ๑๔ วรรคสองแห่งพระราชบัญญัติการฌาปนกิจสงเคราะห์ พ.ศ. ๒๕๔๕ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ และมาตรา ๖๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงการพัฒนาสังคมและความมั่นคงของมนุษย์จึงออกประกาศไว้ดังต่อไปนี้ข้อ ๑ ประกาศนี้เรียกว่าประกาศกระทรวงการพัฒนาสังคมและความมั่นคงของมนุษย์ เรื่องวิธีการจ่ายเงินค่าจัดการศพ หรือค่าจัดการศพและสงเคราะห์ครอบครัว การใช้จ่ายและการเก็บรักษาเงินของสมาคมฌาปนกิจสงเคราะห์ (ฉบับที่ ๒)ข้อ ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกความในวรรคหนึ่งของข้อ ๖แห่งประกาศกระทรวงการพัฒนาสังคมและความมั่นคงของมนุษย์ เรื่องวิธีการจ่ายเงินค่าจัดการศพ หรือค่าจัดการศพและสงเคราะห์ครอบครัว การใช้จ่ายและการเก็บรักษาเงินของสมาคมฌาปนกิจสงเคราะห์ ลงวันที่ ๒๗ ธันวาคม พ.ศ. ๒๕๔๕ และให้ใช้ความต่อไปนี้แทนข้อ ๖ การเก็บรักษาเงินให้สมาคมฌาปนกิจสงเคราะห์นำเงินฝากไว้กับธนาคารของรัฐ ธนาคารพาณิชย์หรือสหกรณ์ตามกฎหมายว่าด้วยสหกรณ์ ในนามของสมาคมฌาปนกิจสงเคราะห์ประกาศณ วันที่ ๓ ธันวาคม พ.ศ. ๒๕๕๓อิสสระสมชัยรัฐมนตรีว่าการกระทรวงการพัฒนาสังคมและความมั่นคงของมนุษย์ปริญสินีย์/ผู้จัดทำ๒๐กุมภาพันธ์ ๒๕๕๕[๑] ราชกิจจานุเบกษาเล่ม ๑๒๘/ตอนพิเศษ ๔ ง/หน้า ๓๓/๑๔ มกราคม ๒๕๕๔
คำพิพากษาศาลฎีกาที่ 163/2519หลักกฎหมาย: ปล้นทรัพย์โดยมีหรือใช้อาวุธปืนตาม ประมวลกฎหมายอาญา มาตรา 340 ตรี ลงโทษหนักขึ้นเฉพาะตัวผู้มีหรือใช้อาวุธปืนเท่านั้นผู้อื่นที่ร่วมปล้นไม่ต้องรับโทษหนักขึ้นด้วย ศาลลงโทษตาม มาตรา 340 วรรคสอง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 163/2519อัยการจังหวัดนนทบุรีโจทก์นายบุญช่วย จันทร์รุ่งจำเลย ป.อ. ม. 89, ม. 340ตรีปล้นทรัพย์โดยมีหรือใช้อาวุธปืนตาม ประมวลกฎหมายอาญา มาตรา 340 ตรี ลงโทษหนักขึ้นเฉพาะตัวผู้มีหรือใช้อาวุธปืนเท่านั้นผู้อื่นที่ร่วมปล้นไม่ต้องรับโทษหนักขึ้นด้วย ศาลลงโทษตาม มาตรา 340 วรรคสอง(ยงยุทธ เลอลภ-ผสม จิตรชุ่ม-จันทร์ ระรวยทรง)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 163/2519อัยการจังหวัดนนทบุรีโจทก์นายบุญช่วย จันทร์รุ่งจำเลย ป.อ. ม. 89, ม. 340ตรีปล้นทรัพย์โดยมีหรือใช้อาวุธปืนตาม ประมวลกฎหมายอาญา มาตรา 340 ตรี ลงโทษหนักขึ้นเฉพาะตัวผู้มีหรือใช้อาวุธปืนเท่านั้นผู้อื่นที่ร่วมปล้นไม่ต้องรับโทษหนักขึ้นด้วย ศาลลงโทษตาม มาตรา 340 วรรคสอง(ยงยุทธ เลอลภ-ผสม จิตรชุ่ม-จันทร์ ระรวยทรง)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงยุติธรรมเรื่องกำหนดสถานที่เพื่อให้การสงเคราะห์บุคคลตามมาตรา ๔๑แห่งพระราชบัญญัติคุมประพฤติพ.ศ. ๒๕๕๙พ.ศ. ๒๕๖๑[๑] อาศัยอำนาจตามความในมาตรา ๕ และมาตรา ๔๓แห่งพระราชบัญญัติคุมประพฤติ พ.ศ. ๒๕๕๙รัฐมนตรีว่าการกระทรวงยุติธรรมออกประกาศกำหนดสถานที่เพื่อให้การสงเคราะห์บุคคลตามมาตรา๔๑ ดังต่อไปนี้๑. บ้านร่มเย็น ตั้งอยู่เลขที่ ๔ หมู่ ๑ตำบลหนองบัว อำเภอหนองบัว จังหวัดนครสวรรค์๒. วัดพุทธเกษม ตั้งอยู่เลขที่ ๖๙ หมู่ ๑๐ตำบลหนองกุง อำเภอน้ำพอง จังหวัดขอนแก่น๓. ศูนย์พุทธธรรมหลวงปู่มั่น ภูริทัตโต (อุทยานบึงบัว)ตั้งอยู่ที่หมู่ ๗ ถนนแจ้งสนิท ตำบลหนองขอน อำเภอเมือง จังหวัดอุบลราชธานี๔. วัดป่านารายะบารมี ตั้งอยู่เลขที่ ๑๗๙ หมู่๔ ตำบลบุ่งหวาย อำเภอวารินชำราบ จังหวัดอุบลราชธานี๕. วัดแก้วรังษี ตั้งอยู่ที่หมู่ ๒ตำบลดอนใหญ่ อำเภอศรีเมืองใหม่ จังหวัดอุบลราชธานี๖. วัดป่าบ้านพลัง ตั้งอยู่เลขที่ ๖๖ หมู่ ๑๐ตำบลนาฝาย อำเภอเมือง จังหวัดชัยภูมิ๗. วัดทุ่งไผ่ ตั้งอยู่เลขที่ ๑๑๑ หมู่ ๑๐ตำบลบางหมาก อำเภอเมือง จังหวัดชุมพรทั้งนี้ตั้งแต่บัดนี้เป็นต้นไปประกาศ ณ วันที่ ๒๗ มีนาคม พ.ศ.๒๕๖๑พลอากาศเอก ประจิน จั่นตองรัฐมนตรีว่าการกระทรวงยุติธรรมปวันวิทย์/จัดทำ๑มิถุนายน ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๙๒ ง/หน้า ๓/๒๓ เมษายน ๒๕๖๑
พระราชกฤษฎีกาจัดตั้งเทศบาลเมืองสงขลาจังหวัดสงขลาพุทธศักราช ๒๔๗๘ ในพระปรมาภิไธยสมเด็จพระเจ้าอยู่หัวอานันทมหิดลคณะผู้สำเร็จราชการแทนพระองค์(ตามประกาศประธานสภาผู้แทนราษฎรลงวันที่ ๒๐สิงหาคม พุทธศักราช ๒๔๗๘)น.อ.อาทิตย์ทิพอาภา ร.น.เจ้าพระยายมราชพล.อ. เจ้าพระยาพิชเยนทรโยธินตราไว้ ณ วันที่๗ ธันวาคม พุทธศักราช ๒๔๗๘เป็นปีที่ ๒ในรัชกาลปัจจุบันโดยที่เห็นสมควรจัดเขตชุมนุมชนซึ่งมีสภาพเป็นสุขาภิบาลเมืองสงขลาให้มีฐานะเป็นเทศบาลเมืองคณะผู้สำเร็จราชการแทนพระองค์ในพระปรมาภิไธยสมเด็จพระเจ้าอยู่หัว อาศัยอำนาจตามความในมาตรา ๔๒ วรรค ๑ และวรรค ๓แห่งพระราชบัญญัติจัดระเบียบเทศบาล พ.ศ. ๒๔๗๖ จึงให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้ให้เรียกว่า พระราชกฤษฎีกาจัดตั้งเทศบาลเมืองสงขลาจังหวัดสงขลา พุทธศักราช ๒๔๗๘มาตรา ๒[๑] ให้ใช้พระราชกฤษฎีกานี้ตั้งแต่วันประกาศในราชกิจจานุเบกษาเป็นต้นไปมาตรา ๓ ให้จัดเขตชุมนุมชนในบรรดาตำบล อันเป็นที่ตั้งศาลาว่าการจังหวัดสงขลาตามเขตที่กำหนดไว้ในมาตรา ๔ ขึ้นเป็นเมืองมีฐานะเป็นเทศบาลเมือง มีนามว่า เทศบาลเมืองสงขลาจังหวัดสงขลามาตรา ๔ให้กำหนดเขตเทศบาลเมืองสงขลา จังหวัดสงขลา ไว้ดังนี้ คือ ด้านเหนือตั้งแต่หลักเขตที่ ๑ ณ หัวแหลมป่าสน ตำบลบ่อยางเลียบไปตามชายทะเลหลวงฝั่งใต้ถึงหลักเขตที่ ๒ ณ หัวสมิหลาด้านตะวันออกตั้งแต่หลักเขตที่ ๒ เลียบไปตามชายทะเลหลวงฝั่งตะวันตกถึงหลักเขตที่ ๓ปากคลองสำโรงฝั่งเหนือด้านใต้ตั้งแต่หลักเขตที่ ๓ เลียบไปตามคลองสำโรงฝั่งเหนือถึงหลักเขตที่ ๔ ณปลายคลองสำโรงฝั่งเหนือจดกับทะเลสาบด้านตะวันตกตั้งแต่หลักเขตที่ ๔ เลียบไปตามชายทะเลสาบฝั่งตะวันตกจนบรรจบหลักเขตที่ ๑ดังปรากฏในแผนผังท้ายพระราชกฤษฎีกานี้ตามเส้นแนวเขตดังกำหนดไว้ในวรรคก่อนให้มีหลักย่อยปักไว้เป็นระยะ เพื่อแสดงแนวเขตด้วยตามควรมาตรา ๕ที่ดินหรือโรงเรือนสิ่งปลูกสร้างของผู้ใดเหลื่อมล้ำเข้ามาในเส้นเขตที่กำหนดไว้ในมาตรา๔ แม้แต่ส่วนหนึ่งส่วนใด ให้ถือว่าที่ดินซึ่งติดต่อเป็นผืนเดียวกันนั้นหรือโรงเรือนสิ่งปลูกสร้างนั้น ๆ อยู่ในเขตเทศบาลเต็มทุกส่วนมาตรา ๖ ให้โอนบรรดาทรัพย์สินตลอดจนสิทธิและหน้าที่ของสุขาภิบาลเมืองสงขลาเป็นของเทศบาลเมืองสงขลา จังหวัดสงขลา ตามมาตรา ๖๔แห่งพระราชบัญญัติจัดระเบียบเทศบาล พ.ศ. ๒๔๗๖มาตรา ๗ให้รัฐมนตรีว่าการกระทรวงมหาดไทยมีหน้าที่รักษาการให้เป็นไปตามพระราชกฤษฎีกานี้ผู้รับสนองพระบรมราชโองการ(ตามมติคณะรัฐมนตรี)พระยานิติศาสตร์ไพศาลย์รัฐมนตรี[เอกสารแนบท้าย]๑.แผนที่ท้ายพระราชกฤษฎีกาจัดตั้งเทศบาลเมืองสงขลา จังหวัดสงขลา พุทธศักราช ๒๔๗๘(ดูข้อมูลจากภาพกฎหมาย)ศรินรัตน์/จัดทำ๒๕ มีนาคม ๒๕๖๓อรญา/ตรวจ๒๓ เมษายน ๒๕๖๓[๑] ราชกิจจานุเบกษาเล่ม ๕๒/-/หน้า ๑๗๓๑/๑๐ ธันวาคม ๒๔๗๘
พระราชกฤษฎีกาพระราชกฤษฎีกากำหนดวันเปิดทำการแผนกคดีเยาวชนและครอบครัวในศาลจังหวัดกำแพงเพชรศาลจังหวัดชัยภูมิ ศาลจังหวัดเชียงรายศาลจังหวัดตราดศาลจังหวัดแพร่ ศาลจังหวัดสระแก้วและศาลจังหวัดหนองบัวลำภูพ.ศ. ๒๕๔๗ ภูมิพลอดุลยเดช ป.ร.ให้ไว้ ณ วันที่ ๓ ตุลาคมพ.ศ. ๒๕๔๗เป็นปีที่ ๕๙ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดวันเปิดทำการแผนกคดีเยาวชนและครอบครัวในศาลจังหวัดกำแพงเพชรศาลจังหวัดชัยภูมิ ศาลจังหวัดเชียงราย ศาลจังหวัดตราด ศาลจังหวัดแพร่ศาลจังหวัดสระแก้ว และศาลจังหวัดหนองบัวลำภู เพื่อทำการพิจารณาพิพากษาคดีต่อไปอาศัยอำนาจตามความในมาตรา ๒๒๑ของรัฐธรรมนูญแห่งราชอาณาจักรไทย และมาตรา ๘ วรรคสองแห่งพระราชบัญญัติจัดตั้งศาลเยาวชนและครอบครัวและวิธีพิจารณาคดีเยาวชนและครอบครัวพ.ศ. ๒๕๓๔ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกากำหนดวันเปิดทำการแผนกคดีเยาวชนและครอบครัวในศาลจังหวัดกำแพงเพชรศาลจังหวัดชัยภูมิ ศาลจังหวัดเชียงราย ศาลจังหวัดตราด ศาลจังหวัดแพร่ศาลจังหวัดสระแก้ว และศาลจังหวัดหนองบัวลำภู พ.ศ. ๒๕๔๗มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้เปิดทำการแผนกคดีเยาวชนและครอบครัวในศาลจังหวัดกำแพงเพชร ศาลจังหวัดตราดศาลจังหวัดแพร่ ศาลจังหวัดสระแก้ว และศาลจังหวัดหนองบัวลำภู ตั้งแต่วันที่ ๑ธันวาคม พ.ศ. ๒๕๔๗ เป็นต้นไปมาตรา ๔ให้เปิดทำการแผนกคดีเยาวชนและครอบครัวในศาลจังหวัดชัยภูมิและศาลจังหวัดเชียงรายตั้งแต่วันที่ ๑ ธันวาคม พ.ศ. ๒๕๔๗ เป็นต้นไปและให้มีเขตอำนาจตลอดจังหวัดชัยภูมิและจังหวัดเชียงราย ตามลำดับมาตรา ๕ให้ประธานศาลฎีการักษาการตามพระราชกฤษฎีกานี้ผู้รับสนองพระบรมราชโองการพันตำรวจโท ทักษิณ ชินวัตรนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้คือ เนื่องจากจังหวัดกำแพงเพชร จังหวัดชัยภูมิ จังหวัดเชียงราย จังหวัดตราดจังหวัดแพร่ จังหวัดสระแก้ว และจังหวัดหนองบัวลำภูยังไม่มีการจัดตั้งศาลที่มีอำนาจพิจารณาพิพากษาคดีเยาวชนและครอบครัวขึ้นไว้โดยเฉพาะการดำเนินคดีเกี่ยวกับการกระทำความผิดของเด็กและเยาวชนและคดีครอบครัวจึงต้องกระทำในศาลจังหวัดทำให้เด็กและเยาวชนผู้ถูกดำเนินคดีมิได้รับประโยชน์จากการคุ้มครองสิทธิตามกฎหมายว่าด้วยการจัดตั้งศาลเยาวชนและครอบครัวและวิธีพิจารณาคดีเยาวชนและครอบครัวสมควรเปิดทำการแผนกคดีเยาวชนและครอบครัวในศาลจังหวัดกำแพงเพชร ศาลจังหวัดชัยภูมิศาลจังหวัดเชียงราย ศาลจังหวัดตราด ศาลจังหวัดแพร่ ศาลจังหวัดสระแก้ว และศาลจังหวัดหนองบัวลำภูตั้งแต่วันที่ ๑ ธันวาคม พ.ศ. ๒๕๔๗ เป็นต้นไปเพื่อทำหน้าที่พิจารณาพิพากษาคดีเยาวชนและครอบครัว และโดยที่มาตรา ๘ วรรคสองแห่งพระราชบัญญัติจัดตั้งศาลเยาวชนและครอบครัวและวิธีพิจารณาคดีเยาวชนและครอบครัวพ.ศ. ๒๕๓๔ บัญญัติว่า แผนกคดีเยาวชนและครอบครัวในศาลจังหวัดใดจะเปิดทำการเมื่อใดให้ประกาศโดยพระราชกฤษฎีกาจึงจำเป็นต้องตราพระราชกฤษฎีกานี้ปริญสินีย์/ผู้จัดทำ๒๖ ตุลาคม ๒๕๕๓นฤดล/ผู้ตรวจ๒ ธันวาคม ๒๕๕๓[๑] ราชกิจจานุเบกษาเล่ม ๑๒๑/ตอนที่ ๗๒ ก/หน้า ๓/๒๒ พฤศจิกายน ๒๕๔๗
พระราชบัญญัติโอนกรรมสิทธิ์ที่วัดและที่ธรณีสงฆ์วัดรัมภาราม ตำบลท่าวุ้งอำเภอท่าวุ้งจังหวัดลพบุรี ให้แก่กรมชลประทานพ.ศ. ๒๕๐๗ ภูมิพลอดุลยเดชป.ร.ให้ไว้ ณ วันที่๒ เมษายน พ.ศ. ๒๕๐๗เป็นปีที่ ๑๙ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรโอนกรรมสิทธิ์ที่วัดและที่ธรณีสงฆ์วัดรัมภาราม ตำบลท่าวุ้ง อำเภอท่าวุ้ง จังหวัดลพบุรี ให้แก่กรมชลประทานจึงทรงพระกรุณาโปรดเกล้าฯให้ตราพระราชบัญญัติขึ้นไว้โดยคำแนะนำและยินยอมของสภาร่างรัฐธรรมนูญในฐานะรัฐสภา ดังต่อไปนี้มาตรา ๑ พระราชบัญญัตินี้เรียกว่า พระราชบัญญัติโอนกรรมสิทธิ์ที่วัดและที่ธรณีสงฆ์วัดรัมภาราม ตำบลท่าวุ้ง อำเภอท่าวุ้ง จังหวัดลพบุรี ให้แก่กรมชลประทาน พ.ศ. ๒๕๐๗มาตรา ๒[๑] พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้โอนกรรมสิทธิ์ที่วัดและที่ธรณีสงฆ์วัดรัมภาราม ตำบลท่าวุ้ง อำเภอท่าวุ้ง จังหวัดลพบุรี ภายในแนวเขตตามแผนที่ท้ายพระราชบัญญัตินี้ให้แก่กรมชลประทานมาตรา ๔ให้รัฐมนตรีว่าการกระทรวงพัฒนาการแห่งชาติรักษาการตามพระราชบัญญัตินี้ผู้รับสนองพระบรมราชโองการจอมพลถนอม กิตติขจรนายกรัฐมนตรี[เอกสารแนบท้าย]๑.แผนที่ท้ายพระราชบัญญัติโอนกรรมสิทธิ์ที่วัดและที่ธรณีสงฆ์ วัดรัมภารามตำบลท่าวุ้ง อำเภอท่าวุ้ง จังหวัดลพบุรี ให้แก่กรมชลประทาน พ.ศ. ๒๕๐๗(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชบัญญัติฉบับนี้ คือ เนื่องจากกรมชลประทานจะขุดคลองส่งน้ำสาย๘ แอล เพื่อประโยชน์แก่การชลประทาน ตามโครงการชลประทานมหาราช ที่ตำบลท่าวุ้งอำเภอท่าวุ้ง จังหวัดลพบุรี และได้สำรวจแล้วปรากฏว่าแนวเขตคลองส่งน้ำสายนี้ถูกที่ธรณีสงฆ์และที่วัด วัดรัมภารามกรมชลประทานจึงได้ดำเนินการติดต่อกับกรมการศาสนาเพื่อขออนุมัติมหาเถรสมาคมโอนกรรมสิทธิ์ที่ธรณีสงฆ์และที่วัดของวัดดังกล่าวแล้วให้แก่กรมชลประทาน บัดนี้ มหาเถรสมาคมได้อนุมัติแล้วจึงเป็นการสมควรที่จะตราพระราชบัญญัติโอนกรรมสิทธิ์ที่ธรณีสงฆ์และที่วัด วัดรัมภารามตำบลท่าวุ้ง อำเภอท่าวุ้ง จังหวัดลพบุรี ให้แก่กรมชลประทานต่อไปละออง/จัดทำ๑๐ กรกฎาคม ๒๕๔๔ปาจรีย์/ปรับปรุง๑ กันยายน ๒๕๔๙พรรณพร/ปรับปรุง๑๑ มีนาคม ๒๕๖๒[๑]ราชกิจจานุเบกษา เล่ม ๘๑/ตอนที่ ๕๐/หน้า ๓๖๙/๒ มิถุนายน ๒๕๐๗
คำสั่งของคณะปฏิรูปการปกครองแผ่นดินคำสั่งของคณะปฏิรูปการปกครองแผ่นดินฉบับที่ ๒๓เรื่อง ห้ามประชาชนในเขตท้องที่กรุงเทพมหานครออกนอกเคหะสถาน[๑] ด้วยปรากฏว่าสถานการณ์ในขณะนี้เป็นที่ไม่น่าไว้วางใจ เพื่อให้ประชาชนได้รับความปลอดภัย และเจ้าหน้าที่สามารถปฏิบัติราชการได้โดยสะดวกจึงห้ามมิให้ประชาชนในเขตท้องที่กรุงเทพมหานคร ออกนอกเคหะสถานระหว่างเวลา ๒๒.๐๐นาฬิกา ถึง ๐๔.๓๐ นาฬิกาทั้งนี้ ตั้งแต่บัดนี้เป็นต้นไปจนกว่าจะมีคำสั่งเปลี่ยนแปลงสั่ง ณ วันที่ ๑๓ ตุลาคม พุทธศักราช ๒๕๑๙พลเรือเอก สงัดชลออยู่หัวหน้าคณะปฏิรูปการปกครองแผ่นดินสุกัญญา/ผู้จัดทำ๘เมษายน ๒๕๕๓นฤดล/ตรวจ๑๕ พฤศจิกายน ๒๕๕๓[๑]ราชกิจจานุเบกษา เล่ม ๙๓/ตอนที่ ๑๒๘/ฉบับพิเศษ หน้า ๖/๑๓ ตุลาคม ๒๕๑๙
คำพิพากษาศาลฎีกาที่ 230/2542หลักกฎหมาย: การนำสืบว่า จำเลยโอนเงินทางธนาคารเข้าบัญชีของโจทก์เพื่อชำระหนื้เงินกู้เป็นการชำระหนี้อย่างอื่นซึ่งโจทก์ในฐานะเจ้าหนี้ได้ยอมรับแล้วกรณีมิใช่เป็นการนำสืบการใช้เงินโดยไม่มีหลักฐานเป็นหนังสือลงลายมือชื่อโจทก์ผู้ให้ยืมมาแสดง จึงไม่ต้องห้ามมิให้นำสืบตาม ป.พ.พ.มาตรา 653 วรรคสอง จำเลยได้โอนเงินทางธนาคารเข้าบัญชีของโจทก์เพื่อชำระหนี้เงินกู้รายพิพาทพร้อมดอกเบี้ยให้แก่โจทก์จนครบถ้วน และโจทก์ได้ยอมรับชำระหนี้แล้ว ถือได้ว่าโจทก์ได้รับการชำระหนี้อย่างอื่นแทนการชำระหนี้ที่ได้ตกลงกันไว้ย่อมทำให้หนี้กู้ยืมรายพิพาทระงับสิ้นไปตาม ป.พ.พ.มาตรา 321 วรรคหนึ่ง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 230/2542นางวีราวรรณ แย้มมาลีโจทก์นางแสงวรรณ ธงชัยหรือธงไชยจำเลย ป.พ.พ. ม. 321, ม. 653 วรรคสองการนำสืบว่า จำเลยโอนเงินทางธนาคารเข้าบัญชีของโจทก์เพื่อชำระหนื้เงินกู้เป็นการชำระหนี้อย่างอื่นซึ่งโจทก์ในฐานะเจ้าหนี้ได้ยอมรับแล้วกรณีมิใช่เป็นการนำสืบการใช้เงินโดยไม่มีหลักฐานเป็นหนังสือลงลายมือชื่อโจทก์ผู้ให้ยืมมาแสดง จึงไม่ต้องห้ามมิให้นำสืบตาม ป.พ.พ.มาตรา 653 วรรคสอง จำเลยได้โอนเงินทางธนาคารเข้าบัญชีของโจทก์เพื่อชำระหนี้เงินกู้รายพิพาทพร้อมดอกเบี้ยให้แก่โจทก์จนครบถ้วน และโจทก์ได้ยอมรับชำระหนี้แล้ว ถือได้ว่าโจทก์ได้รับการชำระหนี้อย่างอื่นแทนการชำระหนี้ที่ได้ตกลงกันไว้ย่อมทำให้หนี้กู้ยืมรายพิพาทระงับสิ้นไปตาม ป.พ.พ.มาตรา 321 วรรคหนึ่ง(สุวัตร์ สุขเกษม-จรัญ หัตถกรรม-ชวลิต ธรรมฤาชุ)ศาลจังหวัดนนทบุรี - นายสัญชัย ผลฉายศาลอุทธรณ์ภาค ๒ - นายจำนงค์ อู่เจริญแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 230/2542นางวีราวรรณ แย้มมาลีโจทก์นางแสงวรรณ ธงชัยหรือธงไชยจำเลย ป.พ.พ. ม. 321, ม. 653 วรรคสองการนำสืบว่า จำเลยโอนเงินทางธนาคารเข้าบัญชีของโจทก์เพื่อชำระหนื้เงินกู้เป็นการชำระหนี้อย่างอื่นซึ่งโจทก์ในฐานะเจ้าหนี้ได้ยอมรับแล้วกรณีมิใช่เป็นการนำสืบการใช้เงินโดยไม่มีหลักฐานเป็นหนังสือลงลายมือชื่อโจทก์ผู้ให้ยืมมาแสดง จึงไม่ต้องห้ามมิให้นำสืบตาม ป.พ.พ.มาตรา 653 วรรคสอง จำเลยได้โอนเงินทางธนาคารเข้าบัญชีของโจทก์เพื่อชำระหนี้เงินกู้รายพิพาทพร้อมดอกเบี้ยให้แก่โจทก์จนครบถ้วน และโจทก์ได้ยอมรับชำระหนี้แล้ว ถือได้ว่าโจทก์ได้รับการชำระหนี้อย่างอื่นแทนการชำระหนี้ที่ได้ตกลงกันไว้ย่อมทำให้หนี้กู้ยืมรายพิพาทระงับสิ้นไปตาม ป.พ.พ.มาตรา 321 วรรคหนึ่ง(สุวัตร์ สุขเกษม-จรัญ หัตถกรรม-ชวลิต ธรรมฤาชุ)ศาลจังหวัดนนทบุรี - นายสัญชัย ผลฉายศาลอุทธรณ์ภาค ๒ - นายจำนงค์ อู่เจริญแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกรมสรรพสามิตประกาศกรมสรรพสามิตเรื่องลักษณะเครื่องหมายแสดงการเสียภาษีจดทะเบียน(ฉบับที่๒๒/๒๕๕๓)[๑] อาศัยอำนาจตามความในมาตรา ๖๒ วรรคสามแห่งพระราชบัญญัติภาษีสรรพสามิต พ.ศ. ๒๕๒๗อธิบดีกรมสรรพสามิตประกาศกำหนดลักษณะเครื่องหมายแสดงการเสียภาษีจดทะเบียนของบริษัท ไทยน้ำทิพย์ จำกัด ดังต่อไปนี้๑. เครื่องหมายแสดงการเสียภาษีจดทะเบียนตามทะเบียนที่พนักงานเจ้าหน้าที่ได้รับจดไว้เลขที่ ๒๓/๒๕๕๓ ลงวันที่ ๑๙ มกราคม๒๕๕๓ เป็นเครื่องหมายแสดงการเสียภาษีจดทะเบียนเป็นสิ่งผนึกภาชนะฝากระป๋องทำด้วยอะลูมิเนียมเป็นรูปวงกลม ขนาดเส้นผ่าศูนย์กลาง ๕.๐ เซนติเมตร พื้นฝาสีบรอนซ์เงินด้านล่างของฝามีอักษรภาษาไทยสีน้ำเงิน คำว่า เหนืออักษร น มีรูปใบไม้ ๑ ใบภายในรูปใบไม้แบ่งเป็น ๒ ส่วน ส่วนบนสีเทา ส่วนล่างสีน้ำเงินใต้ คำว่า มีอักษรภาษาไทยสีน้ำเงิน คำว่า เครื่องหมายการค้าจดทะเบียนเหนือ คำว่า มีอักษรภาษาไทยและสัญลักษณ์สีน้ำเงิน คำว่า แฟนต้าเวิลด์ (น้ำหวานกลิ่นองุ่น) ถัดขึ้นไปเหนือ คำว่า แฟนต้าเวิลด์ (น้ำหวานกลิ่นองุ่น) มีอักษรภาษาไทยและตัวเลขสีน้ำเงินคำว่า บริษัท ไทยน้ำทิพย์ จำกัด ปริมาตรสุทธิ 240 ซม.3รูปลักษณะฝา ๒. เครื่องหมายแสดงการเสียภาษีจดทะเบียนตามทะเบียนที่พนักงานเจ้าหน้าที่ได้รับจดไว้เลขที่ ๒๔/๒๕๕๓ ลงวันที่ ๑๙ มกราคม๒๕๕๓ เป็นเครื่องหมายแสดงการเสียภาษีจดทะเบียนเป็นสิ่งผนึกภาชนะฝากระป๋องทำด้วยอะลูมิเนียมเป็นรูปวงกลม ขนาดเส้นผ่าศูนย์กลาง ๕.๐ เซนติเมตร พื้นฝาสีบรอนซ์เงินด้านล่างของฝามีอักษรภาษาไทยสีน้ำเงิน คำว่า เหนืออักษร น มีรูปใบไม้ ๑ ใบภายในรูปใบไม้แบ่งเป็น ๒ ส่วน ส่วนบนสีเทา ส่วนล่างสีน้ำเงินใต้ คำว่า มีอักษรภาษาไทยสีน้ำเงิน คำว่า เครื่องหมายการค้าจดทะเบียนเหนือ คำว่า มีอักษรภาษาไทยและสัญลักษณ์สีน้ำเงิน คำว่า แฟนต้าเวิลด์ (น้ำหวานกลิ่นองุ่น) ถัดขึ้นไปเหนือ คำว่า แฟนต้าเวิลด์ (น้ำหวานกลิ่นองุ่น) มีอักษรภาษาไทยและตัวเลขสีน้ำเงินคำว่า บริษัท ไทยน้ำทิพย์ จำกัด ปริมาตรสุทธิ 325 ซม.3รูปลักษณะฝา ประกาศณ วันที่ ๒๖ กุมภาพันธ์ พ.ศ. ๒๕๕๓สมณีย์มงคลโภชน์ผู้อำนวยการสำนักมาตรฐานและพัฒนาการจัดเก็บภาษี๑ปฏิบัติราชการแทนอธิบดีกรมสรรพสามิตปริยานุช/ผู้จัดทำ๑๕กันยายน ๒๕๕๓นันท์นภัสร์/ตรวจ๑๕กันยายน ๒๕๕๓[๑]ราชกิจจานุเบกษา เล่ม ๑๒๗/ตอนที่ ๑๓๙ ง/หน้า ๙๑/๙ กันยายน ๒๕๕๓
ประกาศนายทะเบียนเรื่อง กําหนดแบบคําขอรับใบอนุญาต คําขอต่ออายุใบอนุญาตและแบบใบอนุญาตเป็นนักคณิตศาสตร์ประกันภัยตามกฎหมายว่าด้วยการประกันวินาศภัยพ.ศ. 2554---------------------------------------------- อาศัยอํานาจตามความข้อ 5 ข้อ 6 และข้อ 7 แห่งประกาศคณะกรรมการกํากับและส่งเสริมการประกอบธุรกิจประกันภัย เรื่อง หลักเกณฑ์ วิธีการ และเงื่อนไขในการขอรับใบอนุญาต การขอต่ออายุใบอนุญาต และการออกใบอนุญาตเป็นนักคณิตศาสตร์ประกันภัย พ.ศ. 2551 นายทะเบียนออกประกาศไว้ ดังต่อไปนี้ข้อ ๑ ประกาศนี้เรียกว่า "ประกาศนายทะเบียน เรื่อง กําหนดแบบคําขอรับใบอนุญาต คําขอต่ออายุใบอนุญาต และแบบใบอนุญาตเป็นนักคณิตศาสตร์ประกันภัย ตามกฎหมายว่าด้วยการประกันวินาศภัย พ.ศ. 2554"ข้อ ๒ ประกาศนี้ให้ใช้บังคับตั้งแต่วันประกาศเป็นต้นไป ข้อ ๓ ให้ยกเลิกประกาศนายทะเบียน เรื่อง กําหนดแบบคําขอรับใบอนุญาต คําขอต่ออายุใบอนุญาต และแบบใบอนุญาตเป็นนักคณิตศาสตร์ประกันภัย ลงวันที่ 21 กรกฎาคม พ.ศ. 2551ข้อ ๔ ให้ใช้แบบคําขอรับใบอนุญาตเป็นนักคณิตศาสตร์ประกันภัย คําขอต่ออายุใบอนุญาตเป็นนักคณิตศาสตร์ประกันภัย และใบอนุญาตเป็นนักคณิตศาสตร์ประกันภัย ตามแบบแนบท้ายประกาศนี้ผู้มีอํานาจลงนาม - ประกาศ ณ วันที่ 11 ตุลาคม พ.ศ. 2554 จันทรา บูรณฤกษ์เลขาธิการคณะกรรมการกํากับและส่งเสริมการประกอบธุรกิจประกันภัยนายทะเบียน
ประกาศกระทรวงอุตสาหกรรมฉบับที่ 5950 (พ.ศ. 2563)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง กําหนดมาตรฐานผลิตภัณฑ์อุตสาหกรรมเครื่องใช้ไฟฟ้าทางการแพทย์ - ข้อกําหนดเฉพาะสําหรับความปลอดภัยเบื้องต้นและสมรรถนะที่จําเป็นของเครื่องเพิ่มความขึ้นในระบบทางเดินหายใจ----------------------------------อื่นๆ - อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ 7) พ.ศ. 2558 รัฐมนตรีว่าการกระทรวงอุตสาหกรรมออกประกาศกําหนดมาตรฐานผลิตภัณฑ์อุตสาหกรรม เครื่องใช้ไฟฟ้าทางการแพทย์ - ข้อกําหนดเฉพาะสําหรับความปลอดภัยเบื้องต้นและสมรรถนะที่จําเป็นของเครื่องเพิ่มความขึ้นในระบบทางเดินหายใจ มาตรฐานเลขที่ มอก. 3075 เล่ม 8 - 2563 ไว้ ดังมีรายละเอียดต่อท้าย ทั้งนี้ ให้มีผลตั้งแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 30 กันยายน พ.ศ. 2563 สุริยะ จึงรุ่งเรืองกิจรัฐมนตรีว่าการกระทรวงอุตสาหกรรม
ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่องกำหนดมาตรฐานสินค้าเกษตร : การปฏิบัติทางการเกษตรที่ดีสำหรับฟาร์มห่านตามพระราชบัญญัติมาตรฐานสินค้าเกษตรพ.ศ. ๒๕๕๑ ด้วยคณะกรรมการมาตรฐานสินค้าเกษตร เห็นสมควรกำหนดมาตรฐานสินค้าเกษตร เรื่องการปฏิบัติทางการเกษตรที่ดีสำหรับฟาร์มห่าน เป็นมาตรฐานทั่วไปตามพระราชบัญญัติมาตรฐานสินค้าเกษตร พ.ศ. ๒๕๕๑เพื่อส่งเสริมสินค้าเกษตรให้ได้คุณภาพ มาตรฐาน และปลอดภัยอาศัยอำนาจตามความในมาตรา ๕ มาตรา ๑๕ และมาตรา ๑๖แห่งพระราชบัญญัติมาตรฐานสินค้าเกษตร พ.ศ. ๒๕๕๑ ประกอบมติคณะกรรมการมาตรฐานสินค้าเกษตรในการประชุมครั้งที่ ๔/๒๕๕๗ เมื่อวันที่ ๒๙ ธันวาคม ๒๕๕๗รัฐมนตรีว่าการกระทรวงเกษตรและสหกรณ์ จึงออกประกาศกำหนดมาตรฐานสินค้าเกษตร :การปฏิบัติทางการเกษตรที่ดีสำหรับฟาร์มห่าน มาตรฐานเลขที่ มกษ. 6911 - 2558ไว้เป็นมาตรฐานทั่วไป ดังมีรายละเอียดแนบท้ายประกาศนี้ทั้งนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศณ วันที่ ๓ มีนาคม พ.ศ. ๒๕๕๘ปีติพงศ์พึ่งบุญ ณ อยุธยารัฐมนตรีว่าการกระทรวงเกษตรและสหกรณ์[เอกสารแนบท้าย]๑. มาตรฐานสินค้าเกษตร การปฏิบัติทางการเกษตรที่ดีสำหรับฟาร์มห่าน (มกษ.6911 - 2558)(ดูข้อมูลจากภาพกฎหมาย)ปริยานุช/ผู้จัดทำ๒๗ เมษายน ๒๕๕๘ปริญสินีย์/ผู้ตรวจ๒๗ เมษายน ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๙๒ ง/หน้า ๘/๒๓ เมษายน ๒๕๕๘
คำพิพากษาศาลฎีกาที่ 64051หลักกฎหมาย: ศาลอุทธรณ์พิพากษายืนให้ยกฟ้องในปัญหาข้อเท็จจริง ฎีกาโจทก์โต้แย้งปัญหาเกี่ยวกับการรับฟังพยานอันเป็นข้อเท็จจริงจึงต้องห้ามฎีกาตามประมวลกฎหมายวิธีพิจารณาความอาญา มาตรา220 ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 409/2525นายอำนวย บัวทอง กับพวกโจทก์นางสะอาด เหมคนศรีจำเลย ป.วิ.อ. ม. 220ศาลอุทธรณ์พิพากษายืนให้ยกฟ้องในปัญหาข้อเท็จจริง ฎีกาโจทก์โต้แย้งปัญหาเกี่ยวกับการรับฟังพยานอันเป็นข้อเท็จจริงจึงต้องห้ามฎีกาตามประมวลกฎหมายวิธีพิจารณาความอาญา มาตรา220(สุนทร วรรณแสง-ประมุข สวัสดิ์มงคล-เสมา รัตนมาลัย)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 409/2525นายอำนวย บัวทอง กับพวกโจทก์นางสะอาด เหมคนศรีจำเลย ป.วิ.อ. ม. 220ศาลอุทธรณ์พิพากษายืนให้ยกฟ้องในปัญหาข้อเท็จจริง ฎีกาโจทก์โต้แย้งปัญหาเกี่ยวกับการรับฟังพยานอันเป็นข้อเท็จจริงจึงต้องห้ามฎีกาตามประมวลกฎหมายวิธีพิจารณาความอาญา มาตรา220(สุนทร วรรณแสง-ประมุข สวัสดิ์มงคล-เสมา รัตนมาลัย)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ